CELEX: 32018D0487
Language: bg
Date: 2018-03-20 00:00:00
Title: Решение (ЕС) 2018/487 на Съвета от 20 март 2018 година за изменение на Решение 1999/70/ЕО относно външните одитори на националните централни банки по отношение на външните одитори на Oesterreichische Nationalbank

23.3.2018   
            
            
               BG
            
            
               Официален вестник на Европейския съюз
            
            
               L 81/17
            
         РЕШЕНИЕ (ЕС) 2018/487 НА СЪВЕТА
   от 20 март 2018 година
   за изменение на Решение 1999/70/ЕО относно външните одитори на националните централни банки по отношение на външните одитори на Oesterreichische Nationalbank
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 26 януари 2018 г. до Съвета на Европейския съюз относно външните одитори на Oesterreichische Nationalbank (ЕЦБ/2018/1) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Съгласно член 37, параграф 1 от австрийския Федерален закон за Oesterreichische Nationalbank общото събрание на Oesterreichische Nationalbank избира един външен одитор и един заместник външен одитор за срок с продължителност до пет години. Заместник външният одитор се упълномощава само в случай, че външният одитор е възпрепятстван да извърши одита.
            
         
               (3)
            
            
               Мандатите на настоящия външен одитор и на настоящия заместник външен одитор на Oesterreichische Nationalbank изтекоха след края на одита за финансовата 2017 година. Поради това е необходимо да се определят външни одитори за периода, започващ от финансовата 2018 година.
            
         
               (4)
            
            
               Oesterreichische Nationalbank избра Ernst & Young Wirtschaftsprüfungsgesellschaft m.b.H. за свои външни одитори и Deloitte Audit Wirtschaftsprüfungs GmbH за свои заместник външни одитори за финансовите години от 2018 до 2022.
            
         
               (5)
            
            
               Управителният съвет на ЕЦБ препоръча Ernst & Young Wirtschaftsprüfungsgesellschaft m.b.H. да бъдат определени за външни одитори на Oesterreichische Nationalbank и Deloitte Audit Wirtschaftsprüfungs GmbH да бъдат определени за заместник външни одитори на Oesterreichische Nationalbank за финансовите години от 2018 до 2022.
            
         
               (6)
            
            
               Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 9 от Решение 1999/70/ЕО се заменя със следното:
   
      „9.   Ernst & Young Wirtschaftsprüfungsgesellschaft m.b.H. се одобряват за външни одитори на Oesterreichische Nationalbank за финансовите години от 2018 до 2022.
      Deloitte Audit Wirtschaftsprüfungs GmbH се одобряват за заместник външни одитори на Oesterreichische Nationalbank за финансовите години от 2018 до 2022.“
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 20 март 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  ОВ C 37, 1.2.2018 г., стр. 1.
   
      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).